આ અંગે વિસ્તૃત અહેવાલ અનુસાર તાજેતરમાં જૂનાગઢ મહાનગરપાલિકાની ચૂંટણીમાં ભાજપે બમ્પર બહુમતિ સાથે જીત મેળવી છે આજે બપોરે ૧૨ વાગ્યાના સુમારે જુનાગઢ મહા નગરપાલિકાનું પ્રથમ જનરલ બોર્ડ  મળવા જઈ રહ્યું છે  આ જનરલ બોર્ડમાં વિધિવત રીતે મહત્ત્વના પદો પર નિમણૂકો થવાની છે ચૂંટણી જાહેર થતાની સાથે જ ભાજપે મેયર પદના ઉમેદવાર તરીકે ધીરુભાઈ ગોહેલ નું નામ જાહેર કર્યું હતું રાજકીય સૂત્રોના માનવા અનુસાર સ્વચ્છ અને સાફ પ્રતિભા ધરાવતા ધીરુભાઈ ગોહેલ ને મેયર પદ ના ઉમેદવાર તરીકે જાહેરાત કરતા ગુર્જર ક્ષત્રિય કડિયા સમાજ ના પ્રભુત્વવાળા વિસ્તારો તેમજ ધીરુભાઈ ગોહેલના વ્યક્તિગત વર્ચસ્વવાળા વિસ્તારોનું સરવૈયું  મંડાઈ તો ૧૦થી ૧૨ સીટ પર પ્રભુત્વ જમાવવું ધીરુભાઈ ગોહેલ ના નામની મેયર પદ ના ઉમેદવાર તરીકે જાહેરાત કરતા શક્ય બન્યું હોવાનું રાજકીય સૂત્રો નું મંતવ્ય મળે છે મહાનગરપાલિકા મેયર સિવાયના અન્ય  મહત્વના પદો ડેપ્યુટી મેયર સ્ટેન્ડિંગ કમિટીના ચેરમેન શાસક પક્ષના નેતા દંડક સહિતના પદૌપરની નિમણૂક માટે જબરી ઉત્તેજના સેવાઈ રહી છે ચૂંટાયેલા ૫૪ નગરસેવકોમાંથી મેયર પદ ને બાદ કરતા અન્ય ૫૩ નગરસેવકો માથી  મહત્વના પદો ઉપર પક્ષનું મોવડી મંડળ કોના પર પસંદગીનો કળશ ઢોળે છે તે જોવું રહ્યું છેલ્લા ગણત્રીના દિવસો થી શહેરમાં આ પદો માટે પસંદગી કોની થશે તેની અટકળો ચાલી રહી છે સાથે સાથે રાજકારણમાં પણ ખુરશીની ખેંચતાણ ચાલી રહી છે અન્ય સંભવિતોને  પાડી દેવા રાજકીય કાવાદાવાઓ ચરમસીમાએ પહોંચ્યા છે ગત શનિવારે આવો જ એક કિસ્સો બહાર આવતા રહી જવા પામ્યો છે જુનાગઢ મહાનગરપાલિકા મા અદકેરા કદના ગણાતા એક રાજકીય આગેવાન ને પાડી દેવા એક મહિલાને હાથો બનાવી નિષ્ફળ ડ્રામા ની ચર્ચાઓ શહેરમાં ટોક ઓફ ધ ટાઉન બન્યો હતો આ ઉપરાંત એક ઓડિયો ક્લિપ પણ સોશિયલ મીડિયા પર ચોક્કસ રાજકીય આગેવાનને પાડી દેવાના આશયથી ફરતી થઈ છે.